armvectores/hy_wikipedia_2023 huggingface dataset:
Ռոբերտ Ռիդ

Ռոբերտ Ռիդ   (անգլ.՝ Robert Lewis Reid, հուլիսի 29, 1862(1862-07-29), Սթոքբրիջ, Բերկշիր շրջան, Մասաչուսեթս, ԱՄՆ - դեկտեմբերի 2, 1929(1929-12-02), Clifton Springs, Օնտարիո շրջան, Նյու Յորք, ԱՄՆ), ամերիկացի նկարիչ։


== Կենսագրություն ==
Ծնվել է 1862 թվականի հուլիսի 29-ին Մասսաչուսեթս նահանգի Սթոքբրիջ քաղաքում։ Կրթություն է ստացել Բոստոնի գեղարվեստի թանգարանի գեղարվեստի դպրոցներում և Նյու Յորքի արվեստի ուսանողական լիգայում, այնուհետև եղել է Գուստավ Բուլանժեի և Լեֆևրի աշակերտը Փարիզում։ Նրա առաջին նկարները եղել են ֆրանսիացի գյուղացիների դիմանկարներ, որոնք նա նկարել է Էտապլում, սակայն արդյունքում նա հայտնի է դարձել որպես վիտրաժի դիզայներ և որմնանկարչության վարպետ։ Ազատ արվեստների շենքի գմբեթի որմնանկարներով 1893 թվականին մասնակցել է Չիկագոյի համաշխարհային ցուցահանդեսին։ Բացի այդ, կտավներ է նկարել Վաշինգտոնի Կոնգրեսի գրադարանի, Նյու Յորքի վերաքննիչ դատարանի շենքի և Բոստոնի Կապիտոլիումի համար, որտեղ էլ գտնվում են նրա երեք մեծ որմնանկարները` «Ջեյմս Օտիսը ելույթ է ունենում օգնության հրամանի դեմ», «Պոլ Ռեվիրի արշավը» և «Բոստոնյան թեյախմություն»։ Նա 1990 թվականի Փարիզի ցուցահանդեսում ամերիկյան տաղավարի համար նկարել է պաննո, իսկ 1906 թվականին ավարտել է Մասսաչուսեթս նահանգի Ֆերհեյվենի եկեղեցու համար պատկերվող 10 վիտրաժները։ 1906 թվականին դարձել է Դիզայնի ազգային ակադեմիայի լիիրավ անդամ։ 1915 թվականին Սան Ֆրանցիսկոյում ցուցահանդեսի համար նկարել է մոնումենտալ կտավներ, որոնք զարդարում են Գեղարվեստի պալատի պատերը։ Մահացել է 1929 թվականի դեկտեմբերի 2-ին Նյու Յորք նահանգի Քլիֆթոն-Սփրինգս քաղաքում։ Թաղված է Սթոքբրիջի Stockbridge Cemetery գերեզմանատանը։


== Ծանոթագրություններ ==


== Արտաքին հղումներ ==
Robert Reid (անգլ.)
Մադագասկարյան կրիա

Մադագասկարյան կրիա, (լատ.՝ Asterochelys) — կրիայի տեսակ է, որը տարածված է Աֆրիկայի Մադագասկար կղզում։
Պատիանի երկարությունը կազմում է 40-50 սմ։ Այս կրիան համարվում է Մադագասկարի էնդեմիկ կենդանիներից մեկը և գրանցված է Կարմիր գրքում։


== Ծանոթագրություններ ==
Պրետրևիլ

Պրետրևիլ (ֆր.՝ Prêtreville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 433 մարդ, բնակչության խտությունը` 38.56 մարդ/կմ²։ Բնակավայրը զբաղեցնում է 11.23 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևմուտք, Կան քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 300 աշխատունակ (15-64 տարեկան)  բնակիչ, որոնցից ակտիվ էին 218-ը, իսկ ոչ ակտիվները` 82։ Ակտիվության ցուցանիշը կազմում է 72,7 %։ 218 աշխատունակ մարդկանցից աշխատել է 197 անձ (108 տղամարդ և 89 կին)։ Գործազուրկ են եղել 21 անձ (10 տղամարդ և 11 կին)։ 82 անաշխատունակներից 16-ը եղել են աշակերտներ կամ ուսանողներ, 43-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Monster

Անվան այլ կիրառումների համար տե՛ս՝ Monster (այլ կիրառումներ)Monster - գերմանական Oomph! ինդաստրիալ-մետալ խմբի տասներորդ ալբոմն է, թողարկվել է 2008 թ. օգոստոսի 22-ին GUN Records-ի կողմից։


=== Երգերի ցանկ ===


=== Սինգլներ ===
«Wach auf!»
«Beim ersten Mal tut’s immer weh»
«Labyrinth»
«Sandmann»


=== Տեսահոլովակներ ===
«Wach auf!»
«Beim ersten Mal tut’s immer weh»
«Labyrinth»
«Sandmann»


=== B-Sides ===
Unter deiner Haut
Ich will dich nie mehr sehn
Du lügst


== Արտաքին հղումներ ==
Monster ալբոմը Discogs կայքում
Monster ալբոմը Allmusic կայքում
Նոգկղաու (Օնի շրջան)

Նոգկղաու (վրաց.՝ ნოგყაუ), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։ Գտնվում է Հարավային Օսիայի տարածքում։


== Բնակչություն ==
Ըստ 2015 թվականի մարդահամարի տվյալների, գյուղի բնակչությունը կազմում է 5 մարդ։


== Ծանոթագրություններ ==
Էնժու Ժենիսյա

Էնժու Ժենիսյա (ֆր.՝ Injoux-Génissiat), համայնք Ֆրանսիայում՝ Ռոն-Ալպեր երկրամասի Էն գավառում։ Մտնում է Բելգարդ սյուր Վալսերին կանտոնի կազմի մեջ։ Շրջանը՝ Նանտյուա։
Համայնքի INSEE կոդ՝ 01189։


== Բնակչություն ==
Համայնքի բնակչությունը 2010 թվականին կազմում էր 1055 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики (ֆր.)
(2883) Բարաբաշով

(2883) Բարաբաշով (անգլ.՝ Barabashov), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,246577 ա. մ., առավելագույնը մոտենում է 2,0628 ա. մ. հեռավորության վրա և հեռանում 2,4303 ա. մ.։ Արեգակի շուրջ մեկ ամբողջական պտույտ է կատարում 1229,93 երկրային օրվա ընթացքում, իր ուղեծրով շարժվելով միջինում 0,2927 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2883) Բարաբաշով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոնդոնի քաղաքային համալսարան

Լոնդոնի Սիթի համալսարան, հայտնի է նաև որպես Լոնդոնի քաղաքային համալսարան (անգլ.՝ City, University of London), պետական հետազոտական համալսարան, տեղակայված Լոնդոնում (Մեծ Բրիտանիա)։ Հիմնադրվել է 1894-ին՝ որպես Նորտհեմոնյան ինստիտուտ, համալսարան է դարձել 1966 թվականին, երբ ստացել է իր ներկայիս անունը։
Քաղաքային համալսարանի գլխավոր մասնաշենքը գտնվում է Կենտրոնական Լոնդոնի Իսլինգթոն շրջանում, իսկ լրացուցիչ մասնաշենքերը տեղակայված են Լոնդոնյան Սիթիում և Լոնդոնի Հոլբորնում, Սմիթֆիլդում և Ուայթչեպելի շրջաններում։ Համալսարանը կազմակերպվում է յոթ դպրոցում, որոնց շրջանակներում գործում է մոտ 40 գիտական ​​բաժին և կենտրոն։
Քաղաքային համալսարանն ունի ավելի քան 100-ամյա հետազոտական փորձ և նրա շրջանավարտների աշխատանքի տեղավորման և աշխատավարձի անհամեմատ բարձր ռեյտինգ։ Համալասրանի նպատակը, ըստ նրա ռազմավարության, հանդիսանում է նրանում, որպեսզի «այն իր հետ տանի Լոնդոնը կրթական, գիտահետազոտական և բիզնեսի և մասնագիտական գիտելիքների փոխանակման մեջ»։ 2009-2010 թվականներին համալսարանի ընդհանուր եկամուտը կազմում էր 178,5 միլիոն ֆունտ ստերլինգ, դրանցից 8 միլիոնը եկել են հետազոտական ​​դրամաշնորհներից և պայմանագրերից։ Համալսարանը աշխարհում զբաղեցրել է 356-րդ տեղը 2011 թվականին QS համաշխարհային համալսարանական դասակարգման վարկանշային ցանկում։
Քաղաքային համալսարանը հանդիսանում է AMBA, EQUIS և Միացյալ թագավորությունների համալսարանների անդամ։ 


== Ծանոթագրություններ ==
Օսեր

Օսեր (օսերեն՝ Ирон адæм կամ Ирæттæ), Կովկասում ապրող ազգ, ապրում են մասամբ ճանաչված Հարավային Օսիայում և Ռուսաստանի կազմում գտնվող Հյուսիսային Օսիայում, ինչպես նաև Ռուսաստանի այլ վայրերում, Վրաստանում, Թուրքիայում և այլուր։ Խոսում են օսեթերեն, որը հնդեվրոպական լեզվախմբի իրանական խմբին է պատկանում։ Համարյա բոլոր օսերը երկլեզու են (օսերեն և ռուսերեն, օսերեն և վրացերեն, նաև օսերեն և թուրքերեն)։ Մոտավորապես 720,000 հազար մարդ խոսում է օսերեն։


== Արտաքին հղումներ ==
alanica.ru - Ալանների պատմությունը
Ирӕттӕ.com - Օսական լուրեր
Iriston.ru - Օսական սփյուռքի կայքէջը


== Հղումներ ==
Լե Լոկլ

Լե Լոկլ (ֆր.՝ Le Locle), փոքրիկ քաղաք Շվեյցարիայում։ Բնակչության թվաքանակով երկրի երրորդ ամենափոքր քաղաքն է։


== Նկարագրություն ==
Քաղաքը գտնվում է Նյոշատել կանտոնի տարածքում։ Լե Լոկլը հայրենիքն է ամբողջ աշխարհում հայտնի ժամացույցների այնպիսի ապրանքանիշների, ինչպիսիք են Favre-Leuba Mido, Zodiac, Tissot, Ulysse Nardin, Zenith, Montblanc, Certina ընկերությունները։ Ի սկզբանե քաղաքի ճարտարապետությունը կոչված է եղել ժամացույցի արտադրության պահանջմունքները բավարարելուն, այդ պատճառով քաղաքի փողոցների հատակագիծն առանձնանում է կանոնավորությամբ։ Իր այս հատկության շներհիվ՝ Լե Լոկլը ոչ պաշտոնապես կոչվում է «Ճշգրտության քաղաք»։ Հարևան Լա Շո դե Ֆոն քաղաքի հետ Լե Լոկլը 2009 թվականին ընդգրկվել է ՅՈւՆԵՍԿՕ-ի Համաշխարհային ժառանգության ցանկում։
Երկու քաղաքներն էլ Համաշխարհային ժառանգության ցանկում ընդգրկվել են iv չափանիշով. նրանք ներկայացնում են քաղաքային ու ճարտարապետական յուրօրինակ համալիր, որն ամբողջությամբ նվիրված է ժամացույցների արտադրությանը։ Վերջինս այստեղ ձևավորվել է 18-րդ դարից և շարունակվում է մինչ օրս։ Արտադրական և բնակելի թաղամասերն այստեղ սերտորեն փոխկապակցված են։ Քաղաքային տարածության ռացիոնալ ու պրագմատիկ օգտագործումը նպաստում է քաղաքային ինդուստրիայի կայուն զարգացմանը՝ քաղաքը բնակավայրից վերածելով քաղաք-ֆաբրիկայի։
Լա Շո դը Ֆոնը և Լե Լոկլը կարելի է համարել արտադրական ամբողջ դարաշրջանի յուրօրինակ վկաներ։ Նրանց տարածքի կառուցապատման ժամանակ հաշվի են առնվել ժամացույց արտադրողների և ժամացույցի վարպետների հետաքրքրությունները, ինչը նպաստել է 19-րդ դարի վերջին և 20-րդ դարի սկզբին տանն աշխատող արհեստավորներից գործարանային արտադրության անցմանը։ Ներկայումս Լե Լոկլում ժամացույցի արտադրության ոլորտում ներգրավված է ամեն վեցերորդ բնակիչ։
Քաղաքում գործում է Ժամացույցի թանգարանը, որի ցուցանմուշներում ներկայացված են բարոկկո ոճի պատի ոսկյա ժամացույցներ, սեղանի, գրպանի, հատակին դրվող ժամացույցներ։ Կան ժամացույցներ՝ էմալե զարդանախշված թվատախտակով, ծառի կտրվածքով բնական ժամանակաչափներ։ Քաղաքում գործում է նաև Արվեստի և պատմության թանգարան։


== Պատկերասրահ ==

		
		
		


== Քույր քաղաքներ ==
 Սիդմուտ, Մեծ Բրիտանիա
 Ժերարմեր, Ֆրանսիա


== Ծանոթագրություններ ==
Կիզիլ Օրան

Կիզիլ Օրան, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 252 կովկասցի թաթար բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Գրեմյասկո

Գրեմյասկո  (իտալերեն՝ Gremiasco), կոմունա Իտալիայի Պիեմոնտ մարզի Ալեսանդրիա գավառում։ Բնակչությունը կազմում է 373 մարդ (2008 թվականի տվյալներով)։ Բնակչության խտությունը՝ 21 մարդ/կմ²։ Տարածքը կազմում է 17 կմ²։ Փոստային ինդեքս՝ 15050։ Հեռախոսային կոդ՝ 0131։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0131 787153


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (20701-20800)

Աստերոիդների ցանկ (20601-20700)  • Աստերոիդների ցանկ  • Աստերոիդների ցանկ (20801-20900)
 Աստերոիդների ցանկ (20601-20700)  • Աստերոիդների ցանկ  • Աստերոիդների ցանկ (20801-20900)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Չավարտված ընթրիք

«Չավարտված ընթրիք» (լատիշ․՝ Nepabeigtās vakariņas), խորհրդային գեղարվեստական դետեկտիվ ֆիլմ, որը նկարահանել է ռեժիսոր Յանիս Ստրեյչը  1979 թվականին Պեր Վալյոյի և Մայ Շյովալի «Ոստիկանությո՜ւն, ոստիկանությո՜ւն, կարտոֆիլի պյուրե» դետեկտիվ վիպակի հիման վրա։


== Սյուժե ==
Ֆիլմի գործողությունները տեղի են ունենում Շվեդիայի գավառական քաղաքներից մեկում։ Թանկարժեք ռեստորաններից մեկում խնջույքի ժամանակ սպանվել է խոշոր կոնցեռնի տնօրենը։ Հետաքննությունը հանձնարարվել է տեղական քրեական ոստիկանության տեսուչ Պեր Մոնսոնին և նրա օգնականներին։ Խոսքը վերաբերում է իշխանության «բարձրագույն ոլորտներին»։ Հետաքննությունն արագացնելու համար մայրաքաղաքից ուղարկվում է քրեական ոստիկանության հայտնի հանձնակատար Մարտին Բեկը։ Նրանց աշխատանքը վերահսկելու համար դեպքի վայր է մեկնում նաև անվտանգության ոստիկանության տեսուչը։


== Դերերում ==


== Նկարահանող խումբ ==
Սցենարի հեղինակ՝ Ալվիս Լապինշ
Բեմադրող ռեժիսոր՝ Յանիս Սթրեյչ
Բեմադրող օպերատոր՝ Հարի Կուկելս
Բեմադրող նկարիչ՝ Վասիլի Մասս
Կոմպոզիտոր՝ Ռայմոնդ Պաուլս


== Ծանոթագրություններ ==
Ղայադիբի (Ադանայի նահանգ)

Ղայադիբի, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սև Կայծակ

Սև Կայծակ (ռուս.՝ Чёрная Молния), ռուսական ֆանտաստիկ ֆիլմ՝ նկարահանված Ալեքսանդր Վոյտինսկու ու Դմիտրի Կիսիլյովի կողմից։ Ֆիլմի ցուցադրությունն սկսվել է 2009 թվականի դեկտեմբերի վերջին։


== Սյուժե ==
Ֆիլմի գործողություններն սկսվում են 2009 թվականի աշնանը։ Մոսկվացի սովորական ուսանող Դմիտրի Մայկովին հայրը ծննդյան օրը նվիրում է 1966 թվականի արտադրության սև «Վոլգա Գազ-21»։ Բայց դա սովորական մեքենա չէ. այն ունի հրթիռային շարժիչ և կարող է թռչել։ Դմիտրին չգիտի այդ մասին։ Նա  ուշադրություն չի դարձնում մեքենայում գտած՝ երեք գիտնականների նկարին ու ձայնապնակին։
Դմիտրին սիրահարված է իր համակուրսեցի Անաստասիա Սվետլովային։ Կուպցովի դասախոսությունների շնորհիվ Դմիտրին սկսում է հավատալ, թե այս աշխարհում հաջողության հանելու միակ ուղին եսասիրությունն է։
Դմիտրին սկսում է իր կարիերան. նա իր մեքենայով ծաղիկներ է տանում հաճախորդներին։ Իր մեքենայի գերբնական հատկությունների մասին Դմիտրին պատահաբար իմանում է այն ժամանակ, երբ փորձում է փախչել Կուպցովի մարդկանցից, ովքեր հետևում էին տղային։ Չկարողանալով ղեկավարել մեքենան՝ Դիման այն թողնում է լքված շինության մեջ։ Մաքսիմի օգնությամբ Դիման լսում է ձայնագրությունը, որի շնորհիվ գտնում է լուսանկարի մարդկանց։ Նրանցից երկուսը՝ Պավել Պերեպյոլկինն ու Օլգա Ռոմանցևան, ամուսիններ են։ Ներկայանալով որպես լրագրող՝ Դիման նրանցից իմանում է մեքենայի մասին ամեն ինչ։ Օլգա Ռոմանցևան Դիմային է տալիս մեքենայի ղեկավարման ձեռնարկը, որ կազմել է երրորդ գիտնականը՝ Միխայիլ Ելիզարովը։ Սկզբում Դիման բավական գումար է վաստակում, քանի որ իր մեքենայի շնորհիվ խուսափում էր խցանումներից։ Սակայն եսասիրությունը հանգեցնում է նրան, որ նա մերժում է օգնել փողոցում ընկած վիրավորին, իսկ վերջինս, ինչպես պարզվում է հետո, Դմիտրիի հայրն էր։
Հոր մահը փոխում է Դիմայի հայացքը կյանքի նկատմամբ։ Նա որոշում է իր մեքենան օգտագործել մարդկանց օգնելու համար։ Դիման դառնում է սուպերհերոս, արժանանում քաղաքի բնակիչների հիացմունքին, իսկ լրագրողները նրան տալիս են «Սև Կայծակ» անունը։


== Երաժշտություն ==
3NT - Мне нужны деньги
DNK - Touch You Now
Immediate Music - Catch Falling Sky
Immediate Music - Serenata
А-Студио - Чёрная Молния
Ալեքսանդր Ռիբակ - Супергерой
Անդրեյ Դանիլկո - После тебя
Лигалайз feat. Би-2 - Повелитель Молний
Ранетки - Чёрная молния
Վլադ Ժուկով - Чёрная молния (Eximinds ft. Vlad Z Remix)
Salvador - Поднимайся
Серёга - Выше неба
Бандерос - Про красивую жизнь
Дискотека Авария - Новогодняя
IKA - Ты Держи Меня За Руку (Vengeroff Remix)


== Մրցանակներ ու անվանակարգեր ==
2009 - ներկայացվել է MTV Russia Movie Awards մրցանակաբաշխության Լավագույն թրեյլեր անվանակարգում,
2011 - ներկայացվել է «Ոսկե արծիվ» (ռուս.՝ Золотой орёл) մրցանակաբաշխության Լավագույն երաժշտություն անվանակարգում։


== Ծանոթագրություններ ==


== Արտաքին հղումներ ==
Ֆիլմը kinopoisk.ru կայքում
Անաստասիա Երմակովա

Անաստասիա Գեննադիևնա Երմակովա (ռուս.՝ Анастасия Геннадьевна Ермакова, հուլիսի 23, 1974(1974-07-23), Մոսկվա, ԽՍՀՄ), ռուս գրող, բանաստեղծուհի, գրաքննադատ, կենսագիր, հրապարակախոս և լրագրող։ Ռուսաստանի գրողների միության անդամ։ Լերմոնտովի անվան մրցանակի դափնեկիր (2010), Բունինի անվան մրցանակակիր (2011)։ 


== Կենսագրություն ==
Անաստասիա Երմակովան ծնվել է Մոսկվայում, 1974 թվականի հուլիսի 23-ին։ Դպրոցում ուսումը ավարտելուց հետո ընդունվել է Մոսկվայի մետալուրգիական ինստիտուտ և  հաջողությամբ ավարտել այն։ Հետո ընդունվել և կրթություն է ստացել Մաքսիմ Գորկու անվան գրականության ինստիտուտում։ 
Երկար ժամանակ «Լիտերատուրնայա գազետա»-ում աշխատել է գլխավոր խմբագրի տեղակալ։ Նա «Ռուսաստանի բազմալեզու քնար» նախագծի գլխավոր խմբագիրն է, որը կողմնորոշված էր ազգային գրականության զարգացման ուղղությամբ։ Ռուսաստանի գրողների միության անդամ է։ Երմակովայի գրական աշխատանքները տպագրվել են «Знамя», «Дружба народов», «Арион», «Дети Ра», «Октябрь» և այլ ամսագրերում, ինչպես նաև «Զրոյականների կանանց արձակ» գրական ժողովածուում։ Երմակովայի արձակը և բանաստեղծությունները թարգմանվել են մակեդոներեն, հունգարերեն և բուլղարերեն։ 
2010 թվականին «Ուրախության կետեր» գրքի համար արժանացել է Լերմոնտովի համառուսաստանյան գրական մրցանակի։ 2010 թվականին, այնուհետև 2015 թվականին ընդգրկվել է «Յասնայա Պոլյանա» մրցանակի ցուցակում։ 2011 թվականին նրան շնորհվել է Բունինի մրցանակ։ 2015 թվականին «Դիքսի պրես» հրատարակչությունը հրատարակել է Երմակովայի «Պլաստիլին» վեպը, որն ընդգրկվել է Գորկու մրցանակի ցուցակում և արժանացել քննադատների ամենաբարձր գնահատականներին։ Միաժամանակ, «Նիկիտինյան դարպասների մոտ» մոսկովյան հրատարակչությունը հրատարակել է Երմակովայի «Առաջին անհրաժեշտության ապրանքներ» բանաստեղծական ստեղծագործությունների ժողովածուն։ 
Բնակվում է Մոսկվայում։ 


== Մատենագիտություն ==
ԳրքերАнастасия Ермакова "Пластилин" (վեպ),
Анастасия Ермакова "Точка радости" (հավաքածու),
Анастасия Ермакова "Предметы первой необходимости" (պոեզիայի ժողովածու),
Анастасия Ермакова "Осень на Сиреневом бульваре" (պատմվածքների ժողովածու),
Анастасия Ермакова "Серьезней последней молитвы... Особенности поэтики Надежды Болтянской" (կենսագրություններ և հուշագրություններ)։


== Մրցանակներ ==
Լերմոնտովի անվան մրցանակի դափնեկիր, 2010
Ընդգրկվել է Յասնայա Պոլյանա մրցանակի երկար ցանկում, 2010
Բունինի անվան մրցանակակիր, 2011
Ընդգրկվել է Յասնայա Պոլյանա մրցանակի երկար ցանկում, 2015
Գորկու անվան մրցանակի երկար ցանկ, 2016
«Խոսքին և հայրենիքին հավատարմության համար» մրցանակի կարճ ցանկ, 2016։


== Ծանոթագրություններ ==


== Արտաքին հղումներ ==
Анастасия Ермакова. Интервью
Поэт и писатель А. Ермакова
1960-ական թվականներ

1960-ական թվականներ, տասնամյակ, որն ընդգրկում է 1960-1969 թվականները։
Հայտնի է նաև, որպես մշակութային երևույթ «սուինգող վաթսունականներ» կամ պարզապես վաթսունականներ անունով։ Այս երևույթը հաճախ դիտարկվում նաև 1950-ականների վերջի և 1970-ականների սկզբի տարիներին։
1960-ականները արմատական, նոր, հրապուրիչ բացահայտումների տարիներ էին, որոնք շարունակել են զարգանալ հետագա 30 տարիների ընթացքում։ Աֆրիկայում 1960-ականները քաղաքական փոփոխությունների շրջան էր՝ 32 գաղութ-պետություններ անկախություն են ստացել։ 1963 թվականի օգոստոսի 28-ին Մարտին Լյութեր Քինգ կրտսերը Վաշինգտոնում հանդես եկավ իր հայտնի «Ես երազանք ունեմ» ելույթով ՝ վերջ դնելով ռասիզմին։ Նույն թվականին, նոյեմբերի 22-ին, ԱՄՆ նախագահ Ջոն Ֆ. Քենեդին սպանվում է Տեխասի Դալաս քաղաքում, երբ նախագահական ավտոշարասյունով նստում էր Դիլի Պլազայով։ 1960-ականները կառավարվող տիեզերագնացության ժամանակաշրջանի սկիզբն են համարվում։ Խորհրդային տիեզերագնաց Յուրի Գագարինը առաջին մարդկության պատմության մեջ թռիչք կատարեց դեպի տիեզերք։ Ալեքսեյ Լեոնովը առաջինն է դուրս եկել բաց տիեզերք։ Ամերիկացի Նիլ Արմսթրոնգը առաջինն է ոտք դրել Լուսին։ 1960-ական թվականները Խորհրդային միության ու նրա դաշնակիցների և ԱՄՆ-ի ու նրա դաշնակիցներ միջև Սառը պատերազմի ծավալման տարիներն էին։ Այս տասնամյակի մեծ մասը տեղի ունեցավ նաև Վիետնամի պատերազմը։


== Ծանոթագրություններ ==
Լենինականի կարի արտադրական միավորում

Վ. Չկալովի անվան Լենինականի կարի արտադրական միավորում, խորհրդային շրջանի արդյունաբերական ձեռնարկությունների համախումբ Լենինականում (այժմ՝ Գյումրի)։ 
Հիմնադրվել է 1977 թվականին։ Ներառել է Լենինականի Վ. Չկալովի անվան կարի ֆաբրիկան (գլխամասային), կարի երկրորդ ֆաբրիկան։ Մասնաճյուղեր է ունեցել Ախուրյանի շրջանի Ախուրյան, Ոսկեհասկ գյուղերում, Արթիկի շրջանի Պեմզաշեն և Փանիկ գյուղերում։ Թողարկել է մանկական շրջազգեստներ, կոստյումներ և վերնաշապիկներ՝ 40 միլիոն խորհրդային ռուբլի արժողությամբ։
Վ. Չկալովի անվան կարի ֆաբրիկան հիմնվել է 1932 թվականին։ 1941 թվականի հունվարից նրան է միացվել սպիտակեղենի կարի ֆաբրիկան։ 1960 թվականից ձեռնարկությունը մասնագիտացել է մանկական հագուստեղենի կարի գծով։ Տարեկան թողարկվում էր շուրջ 30 միլիոն ռուբլու մանկական հագուստեղեն։ 
Ձեռնարկությունը քանիցս արժանացել է ՀԽՍՀ թեթև արդյունաբերության մինիստրության և ՀԱՄԽ-ի ճյուղային արհմիության կոմիտեի փոխանցիկ դրոշների, Հայկական ՍԱՀ Գերագույն սովետի պատվոգրերի։ Ունեցել է երկու մսուր-մանկապարտեզ և պրոֆիլակտորիում։
1988 թվականի Սպիտակի երկրաշարժի պատճառով կարի ֆաբրիան փլվել է, և գործարանը դադարեցրել է իր գործունեությունը։
Ճենազյան միջնակարգ վարժարան

Ա. և Ժ. Ճենազյան միջնակարգ վարժարան, ամենօրյա վարժարան։ Գործում է Աթենքում, Սոֆի և Լեոն Հակոբյան վարժարանի շենքում։
Ունի մանկապարտեզ, նախակրթարան և միջնակարգ բաժիններ, որտեղ սովորում է շուրջ 200 աշակերտ։
Ռոմիկ Քամալյան

Ռոմիկ Գուրգենի Քամալյան (1937, Երևան, Հայկական ԽՍՀ, ԽՍՀՄ - հուլիսի 8, 2020(2020-07-08)), կենսաքիմիկոս, կենսաբանական գիտությունների դոկտոր (1985), պրոֆեսոր(1990)։
Կենսաբանական գիտությունների դոկտոր, պրոֆեսոր, ՀԽՍՀ գյուղատնտեսական կենսաքիմիայի հիմնադիր Գուրգեն Քամալյանի որդին։


== Կենսագրություն ==
Ռոմիկ Քամալյանը ծնվել է 1937 թվականին, Երևան քաղաքում։ Միջնակարգ կրթությունը ստացել է Երևանի թիվ 20 դպրոցում։ 1962 թվականին ավարտել է Երևանի պետական բժշկական ինստիտուտը։ Որպես բժիշկ աշխատել է Արզնիի առողջարանում։
1964-1967 թվականներին ուսումը շարունակել է է Կենսաքիմիայի ինստիտուտի ասպիրանտուրայում։ Թեկնածուական ատենախոսությունը պաշտպանել է 1968 թվականին։
1970-1995 թվականներին աշխատել է Երևանի անասնաբուծական-անասնաբուժական ինստիտուտում՝ որպես բաժնի վարիչ, նույն պաշտոնը զբաղեցրել է նաև ՀՀ ԳԱԱ կենսաքիմիայի ինստիտուտի ֆերմենտների ակտիվության կարգավորման լաբորատորիայում՝ 1995-2000 թվականներին։ Միաժամանակ Երևանի պետական համալսարանի կենսաքիմիայի ամբիոնում և  Սլավոնական համալսարանում ունեցել է դասախոսություններ։ 2000-2019 թվականներին եղել է Հայաստանի ազգային ագրարային համալսարան կենսաքիմիայի և ֆիզիոլոգիայի ամբիոնի վարիչ։
Ուսումնասիրել է նյարդաակտիվ ամինաթթուների մետաբոլիզմի յուրահատկությունները ուղեղի միտոքոնդրիումներում և բացահայտել դրանց կարգավորման մեխանիզմները, Ցույց է տվել, որ ուղեղի և լյարդի միտոքոնդրիումներում դեամինո-ՆԱԴ-ը նպաստում է ասպարագինա և գլյուտամինաթթվի յուրացմանը, որը զուգորդվում է ամոնիակի առաջացմամբ, հայտնաբերել է էթանոլամինի ացետիլացման դարձելի ռեակցիան, ցույց է տվել N-ացետիլէթանոլամինի խթանիչ ազդեցությունը հավի սաղմի զարգացման և ճտերի աճի վրա, պարզաբանել է էթանոլամինի և ացետիլ-էթանոլամինի հակաալերգիկ և Օ-սուլֆոէթանոլամինի հակասթրեսային ազդեցությունները, առաջարկել այն որպես հորթերի փոխադրական սթրեսի կանխման գործոն։
Եղել է Երևանի անասնաբուծական-անասնաբուժական ինստիտուտ կուսկոմիտեի քարտուղար, Երևանի Մյասնիկյանի շրջխորհրդի պատգամավոր, մասնագիտական, գիտական և խմբագրական խորհուրդների, Միջազգային (1997) և Եվրոպական (1997) նյարդաքիմիկոսների, Հայաստանի կենսաքիմիկոսների և նյարդաքիմիկոսների 1966) ընկերությունների անդամ։
Մահացել է 2020 թվականի հուլիսի 8-ին։


== Աշխատություններ ==
Ռոմիկ Քամալյանը 135 գիտական աշխատության, 3 հեղինակային վկայականի, 1 դասագրքի և 2 ուսումնական ձեռնարկի հեղինակ է, ինչպես նաև հեղինակ է «Մտորումներ ճանապարհին» (ռուս., 1990) և «Նաիրի երկրում» (ռուս., 1999) բանաստեղծությունների ժողովածուների։


== Ծանոթագրություններ ==


== Արտաքին հղումներ ==
Камалян Роман Гургенович
Հայ քիմիկոսներ, Ռոմիկ Հարությունյան, Սերգեյ Գրիգորյան, ԵՐԵՎԱՆԻ ՊԵՏԱԿԱՆ ՀԱՄԱԼՍԱՐԱՆ, էջ 279-280
Դեղձենի սովորական

Դեղձենի սովորական  (լատ.՝ Prúnus vulgaris), որպես արժեքավոր պտղատու մշակաբույս ավելի քան 2 հազար տարի աճեցվում է Հայաստանում։


== Կենսաբանական նկարագիր ==

Տերևները երկարավուն նշտարաձև են։ Ծաղկում է տերևակալումից առաջ, վարդագույն կամ կարմիր զանգականման ծաղիկներով։ Պտուղը խոշոր է, տարբեր չափի և ձևի՝ տափակավուն, ձվաձև, կլորավուն, կանաչասպիտակից մինչև ոսկենարնջագույն։ Հայտնի են բազմաթիվ սորտեր, որոնք աչքի են ընկնում հասունացման տարբեր ժամկետներով (վաղահաս, միջահաս և ուշահաս)։ Պտուղները բարձրորակ են, օգտագործվում են թարմ և վերամշակված վիճակում։ Ջերմասեր է, խիստ զգայուն ուշ գարնանային ցրտահարությունների նկատմամբ։ Գերադասում է սննդանյութերով հարուստ, հզոր հողեր, առատ ոռոգմամբ։ Բարձր գեղազարդ է և մեղրատու։


== Տարածվածություն ==
Բնական տարածման արեալն ընդգրկում է Հյուսիսային և Կենտրոնական Չինաստանը։ Մեր հանրապետությունում աճեցվում է Արարատյան դաշտում, Վայոց ձորում, Զանգեզուրում, Մեղրիում՝ նախալեռնային գոտում, հատկապես հյուսիսարևելյան տարածաշրջանի Նոյոմբերյանի հատվածում։


== Պատկերասրահ ==

		
		
		
		
		
		
		
		
		


== Գրականություն ==
Ծառագիտություն, Ժ. Հ. Վարդանյան
Լարումների կենտրոնացում

Լարումների կենտրոնացում առաձգականության տեսությունում, դեֆորմացվող մարմնի մակերևույթի ձևի կամ նյութի առաձգական հատկությունների կտրուկ փոփոխման պատճառով փոքր տիրույթներում մեծ լարումների առաջացում։ Լարումների կենտրոնացման պատճառ կարող են լինել անցքերը, ճաքերը, անկյունները, տարբեր նյութերի միացման եզրերը և այլ անհարթությունները։ Լարումների կենտրոնացման շրջանում լարումների բաշխման համար բնորոշ է լարվածային վիճակի կտրուկ փոփոխումը, որն ուղեկցվում է այդ շրջակայքից դուրս լարումների արագ մարմամբ (նկ.): Լարումների կենտրոնացման տիրույթում որքան 
  
    
      
        
          σ
          
            m
            a
            x
          
        
      
    
    {\displaystyle \sigma _{max}}
  -ը մեծ է նոմինալ լարումից (հավասար է միջին նորմալ լարմանը նմուշի ամենանեղ լայնական հատվածքում), այնքան ավելի կտրուկ է այդ տիրույթից դուրս լարումների մարումը։ Լարումների կենտրոնացման քանակական գնահատականը տրվում է 
  
    
      
        
          α
          
            0
          
        
        =
        
          
            
              σ
              
                m
                a
                x
              
            
            
              σ
              
                n
              
            
          
        
        ,
        
          α
          
            0
          
        
        =
        
          
            
              τ
              
                m
                a
                x
              
            
            
              τ
              
                n
              
            
          
        
      
    
    {\displaystyle \alpha _{0}={\frac {\sigma _{max}}{\sigma _{n}}},\alpha _{0}={\frac {\tau _{max}}{\tau _{n}}}}
    տեսական գործակիցներով (որտեղ 
  
    
      
        
          σ
          
            n
          
        
      
    
    {\displaystyle \sigma _{n}}
  -ն,
  
    
      
        
          τ
          
            n
          
        
      
    
    {\displaystyle \tau _{n}}
  -ն նոմինալ լարումներն են. 
  
    
      
        σ
      
    
    {\displaystyle \sigma }
  ,-ն՝ նորմալ, 
  
    
      
        τ
      
    
    {\displaystyle \tau }
  -ն՝ շոշափող), որոնք կախված են լարումների կենտրոնացում առաջացնող գործոններից։ Լարումների կենտրոնացման տեխնիկական գործակիցները հաշվի են առնում նյութի կազմությունը և պլաստիկ հատկությունները։
Լարումների կենտրոնացման տիրույթներում լարումների բաշխման բնույթը և մեծությունները միայն որոշ դեպքերում են որոշվում առաձգականության և պլաստիկության տեսությունների մեթոդներով։ Լարումների կենտրոնացումը հիմնականում հետազոտվում է փորձարարական եղանակներով։ Լարումների կենտրոնացումը փոքրացնելու կամ վերացնելու նպատակով օգտագործվում են բեռնաթափող մակահերձեր, անցքերի և հատվածքների եզրերը ամրացվում են մակադրակներով ու կոշտության կողերով։


== Տես նաև ==
Սեն-Վենանի սկզբունք
Ջոն Չու

Ջոն Չու (անգլ.՝ Jon M. Chu նոյեմբերի 2, 1979(1979-11-02), Պալո Ալտո, Սանտա Կլարա շրջան, Կալիֆոռնիա, ԱՄՆ), ամերիկացի պրոդյուսեր, ռեժիսոր և սցենարիստ։ Նա առավել հայտնի է Քայլ առաջ 2. Փողոցներ, Քայլ առաջ 3D, Ջասթին Բիբեր. երբեք մի ասա երբեք, G.I. Joe. Կոբրայի թռիչքը 2 ֆիլմերից։ Չուն եղել է Հարավային Կալիֆոռնիայի համալսարանի կինոյի և հեռուստատեսության դպրոցի ուսանող։


== Կենսագրություն ==
Ջոն Չուն ծնվել է ԱՄՆ-ի Կալիֆոռնիա նահանգի Պալո Ալտո քաղաքում։ Նրա հայրը՝ Լորենս Չուն, հայտնի խոհարար է, ով իր կնոջ հետ միասին ղեկարավում են Կալիֆորնաիայի Լոս Ալտո քաղաքում գտնվող «Chef Chu's» ռեստորանը։
«Երբ երեխաները բացակայում են» (անգլ.՝ «When the Kids Are Away») ուսանողական կարճամետրաժ ֆիլմից հետո, Չուն ընկավ «William Morris Agency», որից հետո սկսեց մասնակցություն ունենալ մի քանի նախագծերում։ Հետագայում նրան վարձել էր Sony Pictures ընկերությունը։ Այդ ժամանակ նա պետք է նկարահանվեր «Առայժմ-առայժմ, թռչնա՛կ» գեղարվեստաական ֆիլմում, սակայն, նկարահանումների վրա ծախսվելիք բյուջեն չբավարարելու պատճառով ֆիլմը չնկարահանվեց։
Նկարահանել է ֆիլմեր պարերի և պարողների մասին, և երկու վավերագրական ֆիլմ Ջասթին Բիբերի մասին, որոնցից մեկն էլ Ջասթին Բիբեր. երբեք մի ասա երբեք ֆիլմն է։ 2010-2011 թվականներին թողարկել է «Արտասովոր պարերի լեգեոն» («անգլ.՝ The Legion of Extraordinary Dancers») սերիալը։
Չուն, իր հարցազրույցներից մեկում, «Ինչո՞ւ ձեր բոլոր ֆիլմերն ունեն պարեր» հարցին պատախանել է՝ 


== Ֆիլմագրություն ==


=== Ռեժիսորական աշխատանքներ ===
Քայլ առաջ 2. Փողոցներ (2008)
Քայլ առաջ 3D (2010)
Արտասովոր պարերի լեգեոն (2010-2011)
Ջասթին Բիբեր. երբեք մի ասա երբեք (2001)
G.I. Joe. Կոբրայի թռիչքը 2 (2013)
Ջասթին Բիբեր. Ստուգիր (2013)
Ջեմը և հոլոգրամմաները (2015)
Հիմա դու ինձ տեսնում ես։ երկրորդ ակտ (2016)


=== Սցենարներ ===
The LXD: The Secrets of the Ra (2011)
When the Kids Are Away (2002)
Silent Beats (2001)
Արտասովոր պարերի լեգեոն (2010)


=== Օպերատորական աշխատանքներ ===
Killing Babies (2002)


=== Պրոդյուսերական աշխատանքներ ===
Քայլ առաջ 4 (2012)
Արտասովոր պարերի լեգեոն (2010)
Dear Mr. Watterson (2013)
Step Up: All In (2014)


== Ծանոթագրություններ ==


== Արտաքին հղումներ ==
Ջոն Չու Internet Movie Database կայքում
Ջոն Չու Ֆեյսբուքում
Ջոն Չու Թվիթթերում
Եդեսիայի իշխանություն

Եդեսիայի իշխանություն, հայկական իշխանություն Հայոց Միջագետքում 1076-1098 թվականներին։ Մայրաքաղաքն էր Եդեսիան։ 1076 թվականին Փիլարտոս Վարաժնունին ազատագրում է Եդեսիան իր շրջակայքով, սակայն շուտով տեղի հայ իշխանները անկախանում են։ 1098 թվականին Թորոս Եդեսացու մահից հետո իշխանությունն անցնում է խաչակիր Բալդուինին, ում Թորոսը որդեգրել էր։ Բալդուինը հռչակում է իշխանությունը կոմսություն։
Ամուտա

Ամուտա, բերդ և ավան Արևմտյան Հայաստանում, Կիլիկիայի հարավ–արևվելյան ծայրամասում, Ջահան գետի աջ ափին։ Հանդիսանում էր Ամուտա գավառի վարչական կենտրոնը։
Կառուցված Է քարքարոտ բլրի գագաթին, ունի քառակուսի դղյակ։ Բերդի բյուզանդական սյուները ուղղահայաց են, այստեղից Էլ՝ Ամուտա անունը։ XIII – XIV դարերում Ամուտայի մոտով Էր անցնում Այասից Թավրիզ և Միջին Ասիա տանող տարանցիկ ճանապարհը։ Կիլիկիայի հայկական պետության համար Ամուտան ուներ կարևոր նշանակություն. հսկողության տակ Էր պահում Ջահանի գետանցքի և Ամանոսի լեռնուղիների հանգույցը, արևելքից պաշտպանում Անարզաբա քաղաքը։ Ամուտան այժմ կոչվում Է Հեմիթե–կալե՝ մոտակա Հեմիթե գյուղի անունով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Տոմի

Տոմի (ճապ.՝   東御市 'Տոմի-սի'), քաղաք Ճապոնիայում։ Գտնվում է Նագանոյի պրեֆեկտուրայում։ Քաղաքի ամբողջ մակերեսը կազմում է 112,30 կմ², բնակչությունը՝ 30 048 մարդ, իսկ խտությունը 267,57 մարդ/կմ²։


== Աշխարհագրական դիրք ==
Քաղաքը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ուեդա, Սակու, Կոմորո քաղաքների, Տատեսինա ավանի և Ցումագոի գյուղի հետ։


== Բնակչություն ==
Բնակչությունը կազմում է 30 048 մարդ (2014 թվականի օգոստոսի 1), խտություն - 267,57 մարդ/կմ²։


== Սիմվոլիզմ ==
Քաղաքի ծառը համարվում է ընկուզենին, ծաղիկը՝ Rhododendron molle-ն։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Fuck (խումբ)

Fuck, ամերիկյան ինդի ռոք խումբը ստեղծվել է Օքլենդ քաղաքում (Կալիֆոռնիա) 1993 թվականին։ Խումբը կազմված է Թիմոթի Փրադոմից, Ջեոֆ Սոուլից, Կայլ Սթեյթեմից և Թեոդոր Էլլիզիոնից։


== Խմբի պատմությունը ==
Խումբը ստեղծվել է 1993 թվականին՝ Օքլենդ քաղաքում (Կալիֆոռնիա)։ Խմբի անդամները հանդիպել են ոստիկանական բաժանմունքում, որտեղ նրանք մի քանի օր պահվել են խցում։ Բանտում նրանք մի քանի երգ են գրել։ 1996 թվականին խումբը թողարկում է իր երկրորդ ալբոմը՝ Pretty...Slow։ Այս ալբոմը, ի վերջո, թողարկվեց երեք փոքր լեյբլերում, որոնցից յուրաքանչյուրը պատասխանատու էր իր ձայնասկավառակի մի մասի տարածման և վաճառքի համար։ Երրորդ ալբոմը՝ Baby Loves a Funny Bunny, նույնպես թողարկվել է 1996 թվականին։
Այնուհետև խումբը պայմանագիր է կնքում Matador Records-ի հետ։ Թիմոթի Փրադոմի խոսքով՝ Matador Records-ի մարքեթինգային տնօրենն ասել է, որ խումբը պետք է փոխի իր անունը, սակայն նրանք հրաժարվել են։
Conduct ալբոմից հետո խումբը խզում է պայմանագիրը Matador Records-ի հետ և սկսում հաճախ փոխել պիտակները։


== Սկավառակագրություն ==


=== Ալբոմներ ===
Fuck (cassette) - Rhesus - 1994
Pretty…Slow (CD) - Rhesus - 1996
Baby Loves a Funny Bunny (CD) - Rhesus - 1996
Pardon My French (CD) - Matador - 1997
Conduct (CD) - Matador - 1998
Gold Bricks (CD) - Homesleep Records - 2001
Cupid’s Cactus (CD) - Smells Like Records - 2001
Those Are Not My Bongos (CD) - Homesleep Records - 2003


=== Սինգլեր ===
«MonkeyBeautyShotgun» (7") - Rhesus - 1994
«LikeyouButterflySomewheres» (7") - Rhesus - 1995
«Fish or Fry» (7") - Academy of Chess and Checkers - 1996
«TetherFuckmotel» (7") - Jagjaguwar - 1997
«Tocotronic» (7") - Rhesus - 1998
«Moxie» (7") - Rhesus - 1998
«Yuppie Flu» (7") - Rhesus - 1999
«BlindbeautyMadeup» (7") - Speakerphone Recordings - 1999
«Mumble And Peg» (7") - Vaccination Records - 1999
«Pee» (7") - Cool Beans Records - 2000
Homesleep Singles Club #4 (CD) - Homesleep Records - 2003


== Ծանոթագրություններ ==
Կոբեա

Կոբեա (լատ.՝ Cobaea), ծաղկավոր բույսերի ընտանիք, որը ներառում է մոտավորապես 20 արագ աճող դեկորատիվ մագլցող բույսերի տեսակներ, որոնց հայրենիքը Մեքսիկան է։ Բույսի լատեներեն անունը դրվել է քահանա Բարնաբե Կոբեայի պատվին, որը 17-րդ դարի իսպանացի ճիզվիտ էր, բնագետ։ 
Փայտե ցողը կարող է հասնել 6 մետր։
Ծաղիկները ծաղկում են գարնան վերջին, ամռան սկզբին, զանգականման են, լինում են կանաչ և մանուշակագույն։ Բույսերը իրենց երկարության պատճառով արագ տարածվում են։ Նոր Զելանդիայում բույսը օգտագործում են որպես թմրանյութ։


== Տեսակներ ==
Բույսերի ցանկն ընդունում է հետևյալ տեսակները՝

Cobaea aequatoriensis
Cobaea aschersoniana
Cobaea biaurita
Cobaea campanulata
Cobaea flava
Cobaea gracilis
Cobaea lutea
Cobaea minor
Cobaea pachysepala
Cobaea paneroi
Cobaea penduliflora
Cobaea pringlei
Cobaea rotundiflora
Cobaea scandens
Cobaea skutchii
Cobaea stipularis
Cobaea trianae
Cobaea triflora


== Ծանոթագրություններ ==
Բարանովկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ԲարանովկաԲարանովկա (ուկրաիներեն՝ Баранівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Բարանովկա գյուղում բնակվում էր 58 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էֆաներ

Էֆաներ (Echitf), իժերի ընտանիքի թունավոր օձերի սեռ։ Հայտնի է 2 տեսակ, ավազային (E. corinatus) և խայտաբղետ (E. colorata): 
Ավազային էֆաները ոչ մեծ, 50–60, երբեմն 80 սմ, երկարության օձեր են։ Էգերը արուներից փոքր են։ Ունեն մեծ աչքեր։ Գլուխը պատված է մանր թեփուկներով։ Տարածված են Աֆրիկայում, Արևմտյան և Արևելյան Ասիայում։ Ձվակենդանածին են, խիստ թունավոր։ Սնվում են մանր սողուններով, հազվադեպ՝ թռչուններով, դոդոշներով ու գորտերով։ 
Խայտաբղետ էֆաները հանդիպում են միայն Արաբական թերակղզում և Հյուսիսային Աֆրիկայում։
Տերնիե

Տերնիե (ֆր.՝ Trucy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02751:


== Բնակչություն ==
2010 թվականի տվյալներով՝ համայնքի բնակչությունը կազմում է 147 մարդ։ 


== Տնտեսություն ==
2010 թվականին համայնքի 97 աշխատունակ (15-64 տարեկան) բնակիչներից 75-ը տնտեսապես ակտիվ էին, 22-ը՝ ոչ ակտիվ (ակտիվության ցուցանիշը կազմել է 77,3%, 1999 թվականին եղել է 73,2%)։ 75 տնտեսապես ակտիվ բնակիչներից աշխատում էին 69 -ը (38 տղամարդ և 31 կին), գործազուրկ էին 6 մարդ (5 տղամարդ և 1 կին)։ 22 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 14-ը՝ թոշակառուներ, 4-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Տերնիե (ֆր.)
Գրենադայի դրոշ

Գրենադայի դրոշը Գրենադայի պետական դրոշն է։ Այն հաստատվել է 1974 թվականին՝ անկախություն նվաճելուց անմիջապես հետո։ Լայնքի և երկայնքի հարաբերակցությունը 3։5 է։ Այն ստեղծել է Էնթոնի Ջորջը։
Ավարայրի դաշտ

Ավարայրի դաշտ, տեղանք, որտեղ 451 թվականին տեղի է ունեցել Ավարայրի ճակատամարտը, դաշտն ընդգրկում էր Տղմուտ գետի ափամերձ շրջանը, տեղակայված էր համանուն գյուղի մերձակայքում։ Ամենայն հավանականությամբ տվյալ ժամանակաշրջանում այստեղով էր անցնում հայ-պարսկական սահմանաբաժանը, որը  Վասպուրական նահանգի մաս էր։ Ներկայումս տեղակայված է Իրանի հյուսիարևտյան շրջանի Չորս գյուղի մոտ, Նախիջևանի սահմանից ոչ հեռու։


== Տես նաև ==
Ավարայրի ճակատամարտ
Ավարայր գյուղը
Վասպուրական


== Գրականության ցանկ ==
Նարտեքս

Նարտեքս, նարֆիկ՝ քրիստոնեական տաճարների մուտքի սրահ (երբեմն՝ սյունասրահ), սովորաբար՝ արևմտյան ճակատին կից։ Լինում է նաև կրկնակի նարտեքս՝ արտաքին (էկզոնարտեքս) և ներքին։ Նարտեքսը նախատեսված էր այն անձանց համար, ովքեր իրավունք չունեին մտնելու գլխավոր աղոթասրահը։ Հայկական միջնադարյան ճարտարապետությունում նման կառույցներ են գավիթները։
Օշնաղ (գետակ)

Օշնաղ, Օշնագ, Օշնակ, Օշնակ-բերդ, գետակ Ճորոխի աջակողմյան վտակը։ Սկիզթ է առնում Բեջիգին լեռան հարավ-արևմտյան լանջերից և, հոսելով Օշնաղ գյուղով, Կիսկիմ գյուղաքաղաից 5 կմ հարավ-արևմուտք միանում է Ճորոխին:


== Ծանոթագրություններ ==
Գոլցովո (գյուղ, Լուխովիցկի շրջան)

Գոլցովո (ռուս.՝ Гольцово), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիլվիո Պիոլա

Սիլվիո Պիոլա (իտալերեն՝ Silvio Piola, սեպտեմբերի 29, 1913(1913-09-29), Ռոբիո, Պավիա, Լոմբարդիա, Իտալիայի թագավորություն - հոկտեմբերի 4, 1996(1996-10-04), Գաթինարա, Վերչելլի, Պիեմոնտ, Իտալիա), իտալացի ֆուտբոլիստ, խաղացել է 1929-1954 թվականներին, 1938 թվականի աշխարհի չեմպիոն, Ա Սերիայի լավագույն ռմբարկու 274 գոլով։ Իտալիայի հավաքականում անցկացրած 34 խաղում հեղինակել է 30 գոլ, և այդ ցուցանիշով զիջում է միայն Լուիջի Ռիվային՝ 35 գոլ և Ջուզեպպե Մեցային՝ 33 գոլ։


== Կենսագրություն ==
Պիթլին կարիերան սկսել է Պրո Վերչելի ակումբում, որտեղ դեբյուտը նշել է 1930 թվականի փետրվարի 16-ին Բոլոնիայի դեմ խաղում։ Այդ մրցաշրջանում նա հեղինակում է 13 գոլ, չնայած նրան, որ 18 ամյակը դեռ չէր լրացել։ 1934 թվականին նա տեղափոխվում է Լացիո, որտեղ 1937 և 1943 թվականներին դառնում է Լիգայի լավագույն ռմբարկու։ Պիոլիի հաջորդ ակումբը դառնում է Տորինոն, որտեղ ցույց է տալիս ֆանռտաստիկ արդյունք, 23 խաղում հեղինակելով 27 գոլ։ Պատերազմի տարիներից հետո նա տեղափոխվում է Նովարա, իսկ դրանից առաջ 2 անմոռաց տարիներ էր անցկացրել ԹուրինիтՅուվենտուսում։
Իտալիայի հավաքականում դեբյուտը անցկացնում է 1935 թվականի մարտի 24-ին, Ավստրիայի դեմ խաղում։ Աշխարհի գավաթի եզրափակիչ խաղում, որտեղ թիմը մրցում էր Հունգարիայի դեմ, նա դառնում է դուբլի հեղինակ։ Հավաքանի կազմում նա անցկացնում է 34 խաղ և հեղինակում 30 գոլ։ Հավաքանում իր վերջին խաղը 38 տարեկան հասակում անցկացնում է Անգլիայի դեմ խաղում(1-1)։
Սիլվիո Պիոլան մահանում է Գաթինարա քաղաքում։
Իր ամբողջ կարիերայի ընթացքում նա անցկացնում է 536 խաղ և հեղինակում 537 գոլ։


== Ձեռքբերումներ ==
Աշխարհի չեմպիոն 1938
Իտալիայի Չեմպիոն 1942/1943
Ա Սերիայի լավագույն ռմբարկու 1936/1937-21 գոլ, 1942/1943-21 գոլ
Ա Սերիայի պատմության լավագույն ռմբարկու-274գոլ
Ա Սերիայի էլիտար ակումբների միության անդամ


== Հետաքրքիր փաստեր ==
1933/1934 մրցաշրջանում Պրո Վերչելայի կազմում, Ֆիորենտինայի դեմ խաղում հեղինակում է 6 գնդակ, որտեղ թիմը հաղթում է 7-2 հաշվով։


== Արտաքին հղումներ ==
Իտալիայի հավաքականի վիճակագրություն Archived 2016-03-04 at the Wayback Machine. (իտալ.)
Պիոլան Սովետական հանրագիտարանում (իտալ.)


== Ծանոթագրություններ ==
Մեծ Սարիարի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Մեծ Սարիար գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Խալկոպիրիտ

Խալկոպիրիտ (հուն․՝ χαλκóς - պղինձ + հուր), պղնձի հրաքար, միներալ։ Քիմիական կազմը՝ CuFeS2։ Բյուրեղագիտական համակարգը տետրագոնային է, բարձր ջերմաստիճանային պայմաններում՝ խորանարդային։ Բյուրեղները հազվադեպ են։ Սովորաբար առաջացնում է հոծ և հատիկավոր զանգվածներ։ Գույնը՝ արույրի դեղին, ոսկու դեղին։ Փայլը՝ մետաղի։ Կարծրությունը 3 - 4 է, խտությունը՝ 4100 - 4300 կգ/մ3։ Խալկոպիրիտը հաճախ հանդիպում է պղնձի հիդրոթերմալ, հրաքարային, սկառնային, ինչպես նաև մագմատիկ ծագման պղինձ-նիկելային հանքավայրերում։ Պղնձի գլխավոր հանքաքարն է։


== Ծանոթագրություններ ==
Սենադոր Կանեդու

Սենադոր Կանեդու (պորտ.՝ Senador Canedo), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Գոյանիյա գավառի կազմի մեջ։ Բնակչությունը կազմում է 74 687 մարդ՝ 2006 թվականի տվյալներով։ Գրավում է 244,745 կմ2 տարածք։ Բնակչության խտությունը՝ 305,2 մարդ/կմ²։


== Պատմություն ==
Քաղաքը հիմնադրվել է 1989 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 904.502.814,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 13.960,53 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,729 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։


== Արտաքին հղումներ ==
Տեղեկություններ Սենադոր Կանեդուի մասին
Կարլ Դրեզ

Բարոն Կարլ Դրեզ (գերմ.՝ Karl Drais, ամբողջական անունը՝ Կարլ Վիլհելմ Լյուդվիգ Ֆրիդրիխ ֆոն Դրեզ ֆոն Զաուերբրոն, գերմ.՝  Karl Wilhelm Ludwig Friedrich von Drais von Sauerbronn, ապրիլի 29, 1785(1785-04-29)[…], Կարլսրուե, Margraviate of Baden, Սրբազան Հռոմեական կայսրություն - դեկտեմբերի 10, 1851(1851-12-10), Կարլսրուե, Գերմանական միություն),  գերմանացի գյուտարար։ Նրան են պատկանում հեծանիվի, գրամեքենայի, մսաղացի գյուտերը։


== Կենսագրություն ==

Կարլ Դրեզը ծնվել է 1785 թվականի ապրիլի 29-ին Բադենի մեծ դքսության մայրաքաղաք  Կարլսրուեում։ Նրա ծնողները՝ բարոն Կարլ Վիլհելմ Ֆրիդրիխ Լյուդվիգ Դրեզը և բարոնուհի Քրիստինա Մարգարիտա դե Կալենտալալը՝ մեծ կարողություն չունեին, չնայած որ հայրը դատարանի խորհրդական էր։ Նրա կնքահայրը` Բադենի մեծ դուքս Կարլ Ֆրիդրիխն էր։
Երիտասարդ Կարլը ուսումը սկսել է հայրենի քաղաքում, այնուհետև շարունակել՝ Պֆորցհայմի ջրային և անտառային կառավարման մասնավոր դպրոցում։  1803-1805 թվականներին Հեյդելբերգի համալսարանում ուսումնասիրել է մաթեմատիկա, ֆիզիկա և ճարտարապետություն։ Ուսումնառությունից հետո նա աշխատանքի է անցել Բադենի մեծ դքսության ջրային և անտառային ընկերությունում։ 1811 թվականին մեկնել է Մանհայմ՝ ծնողների մոտ, որտեղ հայրն արդարադատության բարձրագույն դատարանի նախագահ էր նշանակվել։ Հենց այս ժամանակաշրջանից էլ սկսել է զբաղվել գյուտարարությամբ։  1813-1814 թվականներին կոնգրեսին է ներկայացրել իր ստեղծած երկու մեքենաներից մեկը։ Այն ուներ չորս անիվ և աշխատում էր մարդու կողմից ուժ կիրառելու շնորհիվ։

1817 թվականի հունիսի 12-ին Կարլ Դրեզը, 33 տարեկանում, իր ստեղծած «քայլող մեքենայով» Մանհայմից մեկնեց Շվեցինգեն` 14,4 կիլոմետրն անցնելով մեկ ժամից քիչ ավել ժամանակահատվածում։ Այն ուներ երկու անիվ և նստատեղ։ Առջևի անիվն ապահովում էր շարժման ուղղությունը։ Այս գյուտը ֆինանսական մեծ հաջողություն չբերեց։ Բադենի Մեծ Դուքս Կարլ Ֆրիդրիխի աջակցությաբ, այս գյուտի համար Դրեզը ստացավ մեխանիկայի պրոֆեսորի կոչում, 10 տարվա անդորրագիր և կենսաթոշակ։
Կարլ Դրեզի վերջին տարիներն այնքան էլ նպաստավոր չէին ֆինանսական տեսակետից։ 1849 թվականի հեղափոխության պատճառով զրկվել էր կենսաթոշակից։
Կարլ Դրեզը մահացել է 1851 թվականի դեկտեմբերի 10-ին՝ Կարլսրուեում։


== Գրականություն ==
Audrey Malgras-Serra, Karl Drais - la nouvelle biographie, Goethe-Institut Mannheim-Heidelberg, 2006, 3 p. lire [archive] (consulté le
Keizo Kobayashi, Histoire du vélocipède de Drais à Michaux 1817-1870: Mythes et réalités, Tokyo, Bicycle culture center, 1993
Hans-Erhard Lessing, Automobilität - Karl Drais und die unglaublichen Anfänge, Maxime-Verlag, Leipzig 2003 [1] [archive]


== Ծանոթագրություններ ==
Ագուլիս (գետ)

Անվան այլ կիրառումների համար տե՛ս՝ Ագուլիս (այլ կիրառումներ)Ագուլիս, գետ (գետակ) Ադրբեջանի  Նախիջևանի Ինքնավար Հանրապետության Օրդուբադի շրջանում, Արաքսի ձախակողմյան վտակը։ Սկզբնավորվում է Զանգեզուրի լեռնաշղթայի հարավային հատվածից՝ Խոշլի լեռան լանջերից բխող երեք առվակներից, որոնք, Ներքին Ագուլիս գյուղից հարավ` Նիգիդեհ գյուղի մոտ միախառնվում են իրար և Ագուլիսի ձորով հասնում մինչև Արաքս գետը։ Ունի 21 կմ երկարություն, ամռան ամիսներին դառնում է սակավաջուր և Արաքսին չի հասնում։ Ոռոգում է մի քանի գյուղերի հողեր։ Քարաժայռ ու բուսականությունից զուրկ, թեքադիր լանջեր ունեցող լեռներով շրջապատված լինելու հանգամանքով վեր է ածվում հեղեղող գետի։ Այդպիսի հեղեղումներից զգալի վնասներ է կրել Ագուլիս քաղաքը։ Օրինակ, ավերիչ են եղել 1872, 1884 թվականների Ագուլիս գետի հեղեղումները։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։


== Ծանոթագրություններ ==
Նորմեկսա

Նորմեկսա (ռուս.՝ Нормекса), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեգորսկոյ լիճ ափում։ Գետի երկարությունը 1,8 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևի, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017901
Հիդրոլոգիական ուսումնասիրությունների կոդը - 102001790
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գերանի

Գերանի (հուն․՝ Γεράνι, թուրքերեն՝ Turnalar), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 142 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Ալժիրի զինանշան

Ալժիրի զինանշանը (արաբ․՝ شعار الجزائر الوطني‎‎), կնիք, որը ընդունվել է Ալժիրի կառավարության կողմից։ Հաճախ օգտագործվում է նաև որպես զինանշան։


== Բացատրություն ==
Զինանշանը ընդունվել է 1976 թվական նոյեմբերի 1-ին, սակայն տարբերվում էր նախորդ տարբերակից։ Ֆրանսերեն կարգախոսը փոփոխվել էր արաբերենի։ Զինանշանի վրա առկա են Իսլամի խորհրդանշանները՝ կիսալուսինը և աստղը։ Արաբերեն տեքստը, որը գրված է զինանշանի կողքերին, ասում է՝ الجمهورية الجزائرية الديمقراطية الشعبية (Ալժիրի ժողովրդական Դեմոկրատական Հանրապետություն՝ երկրի պաշտոնական անվանումը)։
Ֆաթիմայի ձեռքը, որը տարածարջանում հայտնի խորհրդանիշ է, գտնվում է նոր ծագող արևի տակ։ Վերջինս խորհրդանշում է նոր ժամանակները։ Կենտրոնում գտնվող շենքերը և բույսերը խորհրդանշում են արդյունաբերության և գյուղատնտեսության զարգացումը։


== Պատմական զինանշանները և նշանները ==

		
		
		


== Տես նաև ==
Ալժիր


== Ծանոթագրություններ ==


== Արտաքին հղումներ ==
Ալժիրի կառավարության պաշտոնական էջը Archived 2011-07-19 at the Wayback Machine.
ԱԼժիրը Archived 2019-03-25 at the Wayback Machine. nional-symbol.com-ում
Վերա Ֆարմիգա

Վերա Էն Ֆարմիգա (անգլ.՝ Vera Ann Farmiga, օգոստոսի 6, 1973(1973-08-06), Քլիֆթոն, Փասայկ շրջան, Նյու Ջերսի, ԱՄՆ), ուկրաինական արմատներով ամերիկացի դերասանուհի և կինոռեժիսոր։ Հանդիսատեսին առավելապես հայտնի է «Հանգուցյալները» (2006), «Գծավոր գիշերազգեստով տղան» (2006) «Օդի մեջ» (2009) «Անեծք» (2013) և այլ գեղարվեստական ֆիլմերում ունեցած դերակատարումներից։
«Օդի մեջ» ֆիլմում (գլխ. դերում՝ Ջորջ Քլունի) ունեցած դերակատարման համար առաջադրվել է «Օսկար», «Բաֆտա», «Ոսկե գլոբուս» և Կինոդերասանների միության մրցանակների՝ «լավագույն երկրորդ պլանի դերասանուհի» անվանակարգում։


== Ծանոթագրություններ ==


== Արտաքին հղումներ ==
Էջը IMDb կայքում
Պաշտոնական էջ Թվիթերում
Շևչենկովկա (ավան, Բելոպոլիեի շրջան)

Անվան այլ կիրառումների համար տե՛ս՝ ՇևչենկովկաՇևչենկովկա (ուկրաիներեն՝ Шевченківка), ավան Ուկրաինայի Սումիի մարզի Բելոպոլիեի շրջանում։
2001 թվականի տվյալներով Շևչենկովկա ավանում բնակվում էր 159 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նեյվե

Նեյվե  (իտալ․՝ Neive), կոմունա Իտալիայում՝ Պիեմոնտ մարզի Կունեո գավառում։
Բնակչությունը կազմում է 3147 մարդ (2008 թվականի տվյալներով)։ Բնակչության խտությունը 150 մարդ/կմ²։ Տարածքը՝ 21 կմ²։ Փոստային ինդեքս՝ 12057։ Հեռախոսային կոդ՝ 0173։
Բնակավայրի հովանավորն է համարվում  Հրեշտակապետ Միքայելը։ Տոնը նշվում է սեպտեմբերի 29-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0173 67004
Էլեկտրոնային հասցե՝ neive@reteunitaria.piemonte.it
Գլխավոր կայք՝ http://www.langhe.net/neive/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.